Kummipelit

**Kummiyhteistyöidea (innostus)**

* Kaiken keskiössä on kummius ja sen edistäminen. Kaikkien kummiyhteistyöideoiden on tuettava tätä. Käytännössä tämä voisi tarkoittaa itseltä kysymistä: *Tahdomme edistää kummiutta näin (idea), ketkä toimi­jat voisivat edistää sitä kanssamme ja miten?* Tarvitaan aja­tus kummiyhteistyöstä, josta on innos­tuttu.
* Kun ajatus on valmis, on varottava ylikonkretisoimasta sitä. On muistettava, että se on vasta olettama, joka on ”meidän päässämme”, eikä välttämättä ole mahdollisen kummiyhteistyökumppanin käsi­tys asi­asta. Parhaimmillaan se on eräänlainen keskustelun avaus paikallisseurakunnan sisällä kummiyhteis­työstä.
* Kun ajatus ja sisäinen keskustelu ovat selkiinnyttäneet kummiyhteistyön mahdollisuutta, on aika tehdä taustatyöt. Ennen kun on yhteydessä mahdolliseen kummiyhteistyökumppaniin, on hyvä selvittää aina­kin mahdollisen kummiyhteis­työkumppanin toiminnan ansaintalogiikka, tavoitteet, synergiaedut ja haas­teet. Nämä todennäköi­sesti ovat ainakin joiltain osin hyvinkin erilaiset paikallisseurakunnan toimin­nan kanssa. Näin saa myös jonkinlaisen käsityksen siitä, millaiset resurssit, vuosikellot ja painopis­teet mahdollisella kummiyh­teistyökumppanilla on. Kyseessä on eräänlainen orastava käsitys siitä, mitä kummiyhteistyö voisi olla.
* Kun ajatus kummiyhteistyöstä ja sen sisällöstä on syntynyt sekä mahdollisesta kummiyhteistyökump­panista on luotu yleiskäsitys, on tärkeää konkretisoida se, mitä paikallisseurakunta tarjoaa (resurssit ja sisäl­löt) kummiyhteistyö­hön mahdollisen yhteistyökumppanin kanssa. Aidossa yhteistyössä kaikki osapuo­let tuovat yhtei­seen pöytään jotakin ja saavat jotakin. On erityisen tärkeää ymmärtää, että kummi­utta voi edis­tää monella eri tavalla – kirkon tapa on vain ja ainoastaan yksi, toki yhtä arvokas kuin muidenkin kummiyhteistyö­kumppaneiden tavat.

**Mahdollisten kummiyhteistyökumppaneiden kontaktointi (kumppanuudet)**

* Kun paikallisseurakunnalla on valmiina kirkas idea kummiuden edistämisestä, olettama mahdollisesta kummiyhteistyökumppanista ja taustatyöt tehtynä sekä oman toiminnan konkretisointi on valmista, on aika kontaktoida mahdollista (tai mahdollisia) yhteistyökumppania (yhteistyökumppaneita). Jos ja kun taus­tatyöt on tehty huolella, on synty­nyt perusteltu olettamus siitä, kehen henkilöön mahdollisen yhteistyö­kumppanin organisaatiossa tulisi olla yhtey­dessä (mitä pienempi paikkakunta, sitä helpompaa tämä todennäköisesti on; lisäksi joku paikallisseurakunnasta todennäköi­sesti tuntee kyseisen henkilön). Hen­kilön yhteystiedot löytyvät lähes aina Internetistä.
* Jos henkilö ei ole tuttu, kyseessä on niin sanottu ”kylmä soitto”. Eli puhelin käteen ja soittamaan. Jois­sain tapauksissa myös puhelinvastaajaviestit, tekstiviestit tai sähköpostit yms. voivat edistää yhteyden saa­mista kyseiseen henkilöön, mutta vastuu on aina ”myyjällä” eli oma aktiivisuus ratkaisee.
* Kun yhteys on lopulta saatu, kannattaa varmistaa, että henkilö on oikeasti toimivaltainen asiassa. Jos ei ole, kannattaa pyytää henkilöä auttamaan oikean henkilön tavoittamisessa. Tässä on erityisen tärkeää, että ns. hissipuhe eli oma idea on kirkas ja pääpiirteissään selvästi kommunikoitavissa. Tämä auttaa oi­kean yhteyshenkilön löytämisessä.
* Kun oikea henkilö on löytynyt, kannattaa kertoa oma kirkas idea tiivistetysti ja kysyä, heräsikö kiinnos­tus keskustella asiasta tarkemmin. Jos kiinnostusta heräsi, kannattaa kysyä, miten edetään (esim. ta­paaminen, uusi soitto vai tässä ja nyt asian eteenpäin vieminen). Kun etenemistapa on tiedossa (jos mahdol­lista), niin kannattaa valmistautua huolella. Tässäkin hyvin tehdyt taustatyöt auttavat. On oleel­lista, että mahdolliselle kummiyhteistyökumppanille kommunikoidaan mahdollisen yhteistyön hyötyjä, ei sitä, mitä paikallisseura­kunta tarvitsee tai hyötyy. Aidossa yhteistyössä kaikkien on voitettava pit­källä aikavälillä.

**Kummiyhteistyöpalaverit (suunnittelu)**

* Jos ja kun kummiyhteistyöstä on sovittu, on hyvä pitää palaveri, jossa kummiyhteistyökumppanit ovat mukana. Tavoit­teena on sopia, mitä tarkalleen ottaen tehdään sekä vastuunjaosta, viestinnästä ja mainon­nasta tapahtumaan liittyen. Tässä on äärettömän tärkeää pyrkiä terveeseen tehokkuuteen. Tämä tar­koittaa hyvää valmistelua ja toisen osapuo­len ajan kunnioittamista. Käytännössä tämä tarkoittaa, että pai­kallisseurakunta on pitänyt sisäi­sen palaverinsa aikaisemmin ja kummiyhteistyöpalaverissa paikallisseura­kuntaa edustaa 1-2 henkilöä, joilla on neuvottelu- ja päätösvaltaa. Näistä henkilöistä yksi vali­taan yhteyshenkilöksi kummiyhteistyökumppanei­den suuntaan. Hänen kauttaan kulkevat kaikki vies­tit sisään ja ulos paikallisseurakunnasta kummiyhteistyökumppa­neille.
* Tarvittaessa voidaan pitää useampi palaveri, jos todellista tarvetta on. Monesti asioita voi hoitaa parhai­ten puhelimitse ja sähköpostitse.
* Ennen kummiyhteistyötapahtumaa on hyvä laatia muistio, jossa on kuvattuna lyhyesti kuka vastaa mistä­kin niin valmistelujen kuin itse tapahtumankin osalta (katso esimerkki alla).

**Kummiyhteistyötapahtuma (toteutus)**

* Kun edellisten vaiheiden kriittiset kohdat on toteutettu hyvin, niin tässä vaiheessa kaikki kummiyhteis­työn osapuolet tietävät: mitä ollaan tekemässä, keiden kanssa, mitkä ovat tekemisen tavoitteet sekä kuka tekee ja mitä. Myös mainonnan ja markkinoinnin toteutuksesta on hyvä sopia tarkasti.
* Jokainen kummiyhteistyökumppani valmistelee omaa osuuttaan yhdessä sovitun vastuunjaon mukai­sesti.

**Yhteistyön jatkaminen ja syventäminen (toisto)**

* Kun kummiyhteistyötapahtuma on ohitse, niin on hyvä kiittää yhteistyöstä välittömästi tapah­tuman päätyt­tyä.
* Jatkon kannalta olisi hyvä sopia jonkin ajan päähän hetki (tapaaminen, soitto yms.), jossa käydään tapahtu­man opit ja kopit (kehityskohteet ja onnistumiset) lävitse yhdessä kummiyhteistyökumppanei­den kanssa. Samalla voidaan hahmotella mahdollista kummiyhteistyön jatkoa ja syventää kump­panuutta.

**Esimerkki muistiosta: HJK-Kummipeli 4.5.2016 Helsingissä (Arto Helle, Helsingin seurakunnat)**

* *”Ennen ottelua:* 
  + *Valomerkin haastateltava pelaaja on Sebastian Sorsa, HJK:n kapteeni ja maajoukkuepelaaja myös, stadilainen. Hänellä on 10-vuotias Alex-kummipoika, joka harrastaa futista. Seba tulee mie­lellään haastatteluun ja jakaa omassa somessa myös juttua, saamme tähän muitakin pelaa­jia ja henkilökuntaa mukaan*
  + *Kasaamme teltan klo 16.30 paikkaan Urheilukadulla?, jonka Sari tarkemmin ilmoittaa meille paluu­postissa, istumapaikat ovat itäkatsomossa, Mikko ilmoitathan Sarille teltan tarkan koon (myös korkeuden) jotta sille löytyy mittoihin sopiva paikka!*
  + *Teltalla näemme Sarin, joka tuo meille otteluliput (10 kpl) ja palkinnoksi ottelulippuja tuleviin mat­seihin x-määrän*
  + *45 minuuttia? ennen peliä teltalle tulee puoleksi tunniksi? kokoonpanon ulkopuolella oleva pe­laaja/pelaajia kuvattavaksi yhdessä kummien/kummilapsien kanssa sekä antamaan nimma­reita HJK:n pelaajakortteihin*
  + *16.30 voimme antaa Sarille 11 peace-united –logolla varustettua palloa toimitettavaksi avausko­koonpanon pelaajille, jotka heittävät/potkaisevat ne kummikatsomoa kohti ennen otte­lun alkua, katsomossa on kutsuvieraina jalkapallokulttuuripäivän merkeissä myös ehkä arvi­olta n. 1500 koululaista ja i-p kerholaista.*
  + *Teltalla jaamme rintanappeja, kummijulisteet ovat esillä ja kummilla/kummilapsella on mahdolli­suus kokeilla nilkkapalloa ja keskustella kummiudesta ja esillä on myös liikkuva seura­kunta ja peace united-materiaaleja*
* *Ottelun tauolla* 
  + *HJK:n mediavastaava haastattelee kummiudesta Aki Riihilahtea ja Sebastian Sorsaa sekä meiltä Kari Kanalaa (jonka mahdollisen synnytyksen sattuessa samaan aikaan korvaa Pauli Syrjö), haastattelu heijastetaan screenille ja tapahtuu kenttätasossa a-katsomon edessä?*
  + *Ottelun aikana telttaa vartioi turvamiehet ja palaamme teltalle kohtaamaan vielä ottelusta poislähte­viä ja puramme yhdessä teltan*
* *Matsin jälkeen* 
  + *Muutkin pelaajat toki käytössä videoon esim. Alakerrassa median  haastattelupisteessä.*
* *Muuta*
  + *Saamme myös verkkopappimme Markus Kartanon mukaan ottelutapahtumaan. Hän tarvitsisi kulje­tusapua tv-monitorin tuomiseksi tapahtumatelttaan. Onnistuuko Mikko hakea Markus esim. klo 16 seurakuntien talon, Kolmas linja 22 b (kulman takaa sisäpihan autohallirampin autotal­linoven edestä? Saammeko Sari jostain sähköä Tv-vastaanottimeen?*
  + *Ottelutapahtumaa markkinoidaan jalkapallokulttuuripäivän kummimatsina*[*hjk.fi*](http://hjk.fi/)*sivustolla, josta löytyy myös suora linkki vapaana olevien paikkojen ostoon.*
  + *Valitettavasti John Vikström ei pääse paikalle (on matkoilla), mutta lähetti lämpimät terveiset ja luvan olla yhteydessä jatkossa näissä merkeissä jos haluamme kysyä häntä mukaan.*
* *Tällainen viesti on mennyt seurakuntayhtymän sisäisessä viestinnässä:*
  + *Kummipeli HJK-Ilves ke 4.5. klo 18.30 Sonera –stadium, Urheilukatu 5, Helsinki*
  + *Vuosittain Stadissa syntyy yli 10.000 uutta kummisuhdetta. Kummin kaa voi tehdä vaikka mitä. Mei­dät on luotu liikkumaan.*
  + *Eräs hyvä tapa elää kummisuhdetta on liikkua yhdessä tai liikuttua urheilukatsomossa. Otte­lun tauolla kummiaiheisia pelaajahaastatteluja.*
  + *Kummipelin yhteistyökumppaneita ovat HJK,  Helsingin seurakunnat,  Liikkuva seurakunta –toi­mintamalli ja Rauhatyötä jalkapallon avulla edistävä Peace United sekä* [*www.kummius.fi*](http://www.kummius.fi/)*.  Kohtaat meidät Liikkuva seurakunta teltalla Sonera Stadiumin edustalla. Voita kummiskabassa ottelulippuja.*
  + *Mikaelin seurakunnan nuorisotyöntekijää on haastateltu menokasvona torstaina ilmestyvään K&K lehteen.”*

**Esimerkki: Tapparan toinen Kummipeli syksyllä 2015**

* *Tapparan kanssa Kummipeli oli järjestetty ensimmäistä kertaa syksyllä 2014 hyvällä menestyksellä. Myös seurakunnat olivat mukana jo silloin, joten kaikille osapuolille peruskonsepti oli selvä.*
* *Heti syksyllä 2014 Kummipelin jälkeen ”sovittiin”, että ensi kaudella uudestaan. Käytännössä tämä tar­koitti sitä, että tavoitteet oltiin saavutettu ja että Kummius.fi:llä oli lupa lähestyä Tapparaan asiasta.*
* *Ennen kesälomia 2015 Kummius.fi tiedusteli jatkoyhteistyömahdollisuutta ja sovittiin, että otetaan tapaami­nen käytännön asioista alkusyksystä. Tapaaminen toteutui 21.9.2015.*
* *Tapaamisessa käytännössä sovittiin Kummipelin ajankohta (16.10.2015) ja vahvistettiin edellisvuoden kaltainen työnjako. Lisäksi sekä Tappara että Seurakunnat lupasivat jotain uutta – Tappara järjesti aloituski­san ja Seurakunnat toivat paikalle Leo Leijonan, joka osoittautui Tapsun hyväksi kaveriksi.*
* *Tapparan toinen Kummipeli on hyvä esimerkki siitä, että kun kerran pohjatyöt on tehty kunnolla, uu­den tapahtuman järjestäminen ei vaadi paljoa aikaa. Kuitenkaan ei haluttu mennä sieltä, mistä aita on mata­lin, vaan myös uutta tahdottiin kehittää yhteiseen tapahtumaan.*

Ohjelma itse tapahtumissa:

Seurat (esimerkkejä)

Pelin lisäksi:

* Aloitus-, laukaus- tai potkukisa.
* Ei kokoonpanossa olevien pelaajien nimikirjoitusten jako ja haasta9elut ”kummipisteellä”.
* Kutsuu peliin pelaajien kummilapset.
* Kutsuu peliin yhteistyökumppanien ja sponsoreiden edustajat kummilapsineen.
* Mainostus ja kuulutukset pelin aikana.

Kirkko ja seurakunnat (esim.)

* Rintamerkkien painatus, pöytälätkä- tai pöytäfutis, pelikonsolit ”kummipisteellä”.
* Oman muun kummitoiminnan esittely (Kummileirit yms.), kyselyt (Kummiuden tueksi yms.) tai arvonnat
* (pääsylippuja, Silja Linen Kummiristeilylippuja, Särkänniemen Kummipäivälippuja yms.).
* Ihmisten kohtaaminen.
* juttu lehteen, nettiin ennen peliä tai pelin jälkeen

Markkinoinnista:

* Strategia: ”Ensitieto ajoissa (mielellään kauden alussa), aktiivimainostus kaksi viikkoa ennen Kummipeliä.”
* Ennen peliä yhteinen mainos, jossa Kummipelin pääviestit ja keskeiset tiedot , josta tehdään sekä sähköinen mainos että mahdollisesti printti.
* Seura ja seurakunta mainostavat kummipelejä omissa kanavissaan
* mahdollisia pelaajahaastatteluja kummiteemalla
* KAIKKIEN KUMPPANEIDEN LOGOT esillä (seurakunnan oma logo, seurojen logo ja kumminkaa.fi –logo
* lyhyt kuvaus Kummipelistä.

Virikemateriaalia:



